**สรุปรายละเอียดการดำเนินกิจกรรม**

 โครงการสุขภาพดี วิถีสระแก้ว

ในงานสืบสานวัฒนธรรมเบื้องบูรพาและงานกาชาดจังหวัดสระแก้ว ประจำปีงบประมาณ 2559

 ตามที่ จังหวัดสระแก้ว กำหนดจัดงานเทศกาลประจำปี “งานสืบสานวัฒนธรรมเบื้องบูรพาและงานกาชาดจังหวัดสระแก้ว” ในระหว่างวันที่ 1 - 7 ธันวาคม 2558 ณ บริเวณอุทยานพุทธมณฑลสระแก้ว ตำบลท่าเกษม อำเภอเมืองสระแก้ว จังหวัดสระแก้ว และขอความร่วมมือหน่วยงานราชการทุกแห่งร่วมกิจกรรม ในนามกระทรวงสาธารณสุข สำนักงานสาธารณสุขจังหวัดสระแก้ว ร่วมกับโรงพยาบาลสมเด็จพระยุพราชสระแก้ว โรงพยาบาลวังน้ำเย็น โรงพยาบาลวัฒนานคร โรงพยาบาลเขาฉกรรจ์ ได้จัดกิจกรรมเผยแพร่และประชาสัมพันธ์ในด้านการดูแลสุขภาพแบบองค์รวม (กาย จิต สังคม ปัญญา) ส่งเสริมให้ประชาชนมีทางเลือกในการดูแลสุขภาพด้วยการแพทย์แผนไทยและการแพทย์ทางเลือกตลอดจนการนำเรื่องอาหารสุขภาพที่เหมาะสมตามกลุ่มวัยมาประยุกต์ใช้เพื่อนำไปปฏิบัติในการดำเนินชีวิตประจำวันและการณรงค์ใช้ภาชนะที่ปลอดภัยบรรจุอาหารโดยปราศจากโฟมเพื่อสุขภาพและสิ่งแวดล้อมที่ดี

**กิจกรรมภายในงาน ประกอบด้วย** การจัดบูธนิทรรศการและออกร้านแบบมีชีวิต โดยมีกิจกรรม ดังนี้

 **กิจกรรมที่ 1** สาธิต/คัดสรรอาหารดีประจำอำเภอเหมาะตามกลุ่มวัย

- วัยเด็ก/วัยรุ่น/วัยผู้ใหญ่/สูงอายุ/ Healthy Break/อาหารตามธาตุเจ้าเรือน

 **กิจกรรมที่ ๒** ให้บริการตรวจสุขภาพและให้คำปรึกษา

 - คัดกรองความเสี่ยงด้านสุขภาพ (BMI /ความดันโลหิต)/ตรวจสารเคมีตกค้างในเลือด

**กิจกรรมที่ ๓** การให้บริการด้านแพทย์แผนไทย

 - บริการนวดเท้าเพื่อสุขภาพ จำนวน 10 เตียง/จัดแสดง/จำหน่ายผลิตภัณฑ์สมุนไพรเพื่อ

 สุขภาพ **/**จัดแสดงและสาธิตอาหารตามธาตุเจ้าเรือน/จำหน่ายชาชง น้ำดื่มสมุนไพรเพื่อสุขภาพ

 **กิจกรรมที่ ๔** การออกร้านจำหน่ายอาหารและของดี 9 อำเภอในรูปแบบถนนอาหารปลอดภัย

 - จัดศูนย์อาหารสะอาด รสชาติอร่อยกำหนดเป็นพื้นที่ไม่สูบ ไม่ดื่ม,ปลอดโฟมร่วมกับชมรม

 ผู้ประกอบการค้าด้านอาหารจังหวัดสระแก้ว

 - การประกวดร้านจำหน่ายอาหารตามมาตรฐานอาหารสะอาด รสชาติอร่อย

 - การประกวด Miss Grand Healthy Sakeao 2015 (บุคลากรต้นแบบสุขภาพดีสระแก้ว)

 - การตรวจสอบความปลอดภัยด้านอาหารด้วยชุดทดสอบเบื้องต้น

 **กิจกรรมที่ 5** การประชาสัมพันธ์หน้างานและบนเวที

 -แนวคิดในการกินอาหารที่ปลอดภัยให้ปลอดโรคไปปฏิบัติในการดำรงชีวิตประจำวัน

 -การรณรงค์ลด ละ เลิก ใช้ภาชนะโฟมบรรจุอาหารเพื่อสุขภาพและสิ่งแวดล้อมที่ดี

 -กิจกรรมสร้างสุข(ประกวดร้องเพลงลูกทุ่ง/เล่นเกมตอบคำถาม)

**ปัญหาและอุปสรรคที่พบในการดำเนินงาน**

1.ขาดการวางแผนกิจกรรมไว้ล่วงหน้าอย่างเป็นระบบทั้งที่เป็นภารกิจที่ต้องดำเนินการประจำ

2.ขาดการวางแผนด้านงบประมาณในการดำเนินงานทำให้ไม่สะดวกในการปฏิบัติงาน

 ผู้รับผิดชอบงานบางโรงพยาบาลสำรองจ่ายเงินเบิกจ่ายเสร็จสิ้นในเดือนมีนาคม 2559

 3.ขาดการวางแผนในการมอบหมายภารกิจชัดเจนในการดำเนินกิจกรรมในแต่ละปี

**ข้อเสนอแนะในการจัดงานครั้งต่อไป**

 1.ควรมีการทำความเข้าใจในบทบาทภารกิจที่ได้รับมอบหมายว่าเป็นภารกิจในภาพกระทรวงสาธารณสุข และวางแผนมอบหมายภารกิจที่ชัดเจนในกิจกรรมที่ต้องดำเนินการซึ่งสามารถกำหนดกลุ่ม/ฝ่าย/โรงพยาบาล/สสอ.ที่เกี่ยวข้องได้ล่วงหน้าในปีต่อไป

 2.ควรมีการกำหนดเป็นกิจกรรมที่ชัดเจนและจัดสรรงบประมาณไว้สำหรับการใช้จ่าย